มีเพศสัมพันกับแฟน2วันติดกัน ทั้งป้องกันและไม่ได้ป้องกัน หลังจากนั้นวันถัดไปก็มีประจำเดือนมา5 วันแล้วค่ะ แต่มีตกขาวสีน้ำตาลอ่อนมาตั้งแต่มีเพศสัมพันวันที่2 จนหลังประจำเดือนหมด ตกขาวก็ยังมีอยู่ เป็นอันตรายอะไรมั้ยคะ สามารถหายได้เองมั้ยคะ หรือต้องกินยา
สวัสดีค่ะ หากหลังจากที่มีเพศสัมพันธ์ไป 1 วัน ได้มีประจำเดือนมา โดยมาในช่วงวันที่ที่ควรจะมา และมานาน 5 วันดังกล่าว ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นค่ะส่วนตกขาวสีน้ำตาลที่ออกก่อนที่ประจำเดือนจะมา 1 วัน และเมื่อประจำเดือนหมดไปแล้ว ก็ได้มีตกขาวสีน้ำตาลออกมา ตกขาวดังกล่าว น่าจะเป้นเลือดประจำเดือนที่กำลังจะเริ่มมาในช่วงแรก และเป็นประจำเดือนที่กำลังจะหมดในช่วงท้ายๆ ค่ะ ซึ่งหากออกมาไม่กี่วันหลังจากที่ประจำเดือนหมดไปแล้ว ก็ไม่ได้ถือว่าผิดปกติอะไรค่ะ ไม่จำเป็นต้องทำอะไร แต่หากออกนานหลายวัน คือเกิน 3-4 วันขึ้นไป และยังคงมีออกมาเรื่อยๆ ไม่หยุด จึงจะถือว่าผิดปกติ และควรไปพบแทพย์เพื่อตรวจหาสาเหตุ เช่น มีมดลูกอักเสบ มีเนื้องอกมดลูก เยื่อบุโพรงมดลูกหนา การผลิตฮอร์โมนของรังไข่ผิดปกติ รวมถึงอาจเป็นผลข้างเคียงจากการใช้ยาฮอร์โมนบางอย่าง เป็นต้น